joelniklaus/EU_Wikipedias huggingface dataset:
Žvainių II akmuo

Žvainių II akmuo nulyginta plokštuma (valstybės saugomo nacionalinio reikšmingumo lygmens kultūros paminklo  – Žvainių pilkapyno vertingoji savybė) – mitologinis akmuo šiaurės rytinėje Kretingos rajono savivaldybės teritorijos dalyje, Žvainių kaime (Imbarės seniūnija), 1,27 km į pietvakarius nuo Salantų ir 0,7 km į rytus nuo Salanto upės.

Akmuo 
Riedulys pilkos spalvos vidutinio grūdėtumo granito, apie 85 x 85 cm dydžio ir 35 cm storio, nulyginta viršutine plokštuma. 

Guli Žvainių pilkapyno teritorijos šiaurės rytinėje dalyje, apie 1986–1988 m. iš apylinkės laukų melioratorių suvilktų riedulių krūvoje, apverstas plokštuma į apačią. 

Apie 50 m nuo jo į pietvakarius Gaidžio kalno šlaite stūkso kitas akmuo nulyginta viršutine plokštuma.

Tyrimai 
Akmenį kaip kultūros paveldo objektą 2013 m. išaiškino Arūnas Strazdas (Kultūros paveldo centras).

Pagal analogiškų akmenų aplinkos tyrimų duomenis datuotinas I tūkstantmečio II puse – II tūkstantmečio pradžia.

Šaltiniai

Nuorodos 
 

Lietuvos mitologiniai akmenys
Kretingos rajono paveldas
Salantų regioninio parko paveldas
Eva Ben-Zvi

Eva Ben-Zvi (g. 1947 m. gegužės 7 d. Kaune) – Izraelio dainininkė, dėstytoja.

Biografija 

Gimė 1947 m. gegužės 7 d. Kaune, kaip Chaja Ermanaitė. Baigė vokalo studijas Tel Avivo Bar-Ilan universitete, vėliau pianino studijas Vokietijoje. Atliko kūrinius įvairiose operose ir koncertuose daugelyje Europos šalių, išleido kelis albumus. Dėsto dainavimą Bar-Ilan universitete.

Diskografija 

 "I Will Walk in the Land of the Living Ethalech be’artsot hachayim- Rachel Galinne (2008)
 „Musiques Juives Russes (Jewish Music from Russia)“- Shostakovich (2000)
 „Stride Between Verses“ – Israeli Art Songs. IMC (Israeli Music Center) (1998)
 „Simeni Kahotam Al Libeha“ – Anatolijus Senderovas (1992)
 „The Diary of Anne Frank“ – Grigory Frid (1991)

Nuorodos 

 Biografija (ang.)

Izraelio muzikai
Žilvinas Bazaras

Žilvinas Bazaras (g. 1946 m. balandžio 22 d. Kaune) – Lietuvos inžinierius, dėstytojas.

Biografija 

Gimė 1946 m. balandžio 22 d. Kaune. 1969 m. baigė elektros inžinerijos studijas KPI. Nuo 1978 m. dirbo KPI mašinų gamybos fakultete, 1984 m. tapo mokslų daktaru. Nuo 1995 m. KTU transporto inžinerijos katedros geležinkelių inžinerijos specializacijos kuratorius. 2006-2014 m. buvo Panevėžio kolegijos Verslo ir technologijų fakulteto dekanas.

Nuorodos 

 Biografija
 Prof. Žilvinas Bazaras dekano funkcijas perdavė prof. Daivai Žostautienei

Lietuvos inžinieriai
KTU dėstytojai
Dekanai
Viktoras Kulvinskas

Viktoras Kulvinskas (g. 1939 m. vasario 23 d. Kaune) – lietuvių kilmės JAV rašytojas, sveikos mitybos propaguotojas, pastorius, kulinaras.

Biografija 

Gimė 1939 m. vasario 23 d. Kaune. Po II pasaulinio karo su tėvais emigravo į JAV. Baigė matematikos studijas Konektikuto universitete, vėliau dėstė matematiką. Vienas iš Hippocrates Health Institute įkūrėjų. San Diege esėjų bažnyčioje dirba pastoriumi. 2002 m. atidarė sveiko maisto kulinarijos mokyklą.

Darbai

 Don't Die Without Enzymes
 Life in the Twenty-First Century, 21st Century Publications
 For The Love Of A Sprout, Connecticut: OMango Press, 1970s
 Love Your Body: Live Food Recipes, 1972
 Love Your Body: Or, How To Be A Live Food Lover, Mass: OMango Press, 1972
 Love Your Body: Or, How To Be A Live Food Lover, 1975
 Survival Into The 21st Century: Natural Planetary Healer's Manual, Connecticut: OMango d'Press, 1975
 Sprout For The Love Of Everybody, Survival Foundation, 1978
 The New Age Health Directory Holistic Health Guide, 1978
 Survival Into The 21st Century: Natural Planetary Healer's Manual, 1979
 The New Age Health Directory Holistic Health Guide, 1981
 Survival Into The 21st Century: Natural Planetary Healer's Manual, 21st Century Publications, 1981
 Sprout For The Love Of Everybody, 1988
 The Lover's Diet, 2000s
 Survival Into The 21st Century: A Planetary Healer's Handbook, (Millennium Edition), Arizona: Ihopea Incorporated, 2002, 318 pages, with New Foreword.
 Survival Into The 21st Century: A Planetary Healer's Handbook, Woodstock Valley, Ct.: 21st Century Publications, 2006
 Raw Survival, 2008
 Survival In The 21st Century: Planetary Healer's Manual, Book Publishing Company, 2010

Nuorodos 

 Asmeninis tinklalapis
 Holivudą mitybos idėjomis pavergęs V.Kulvinskas po ilgų dešimtmečių grįžta į Lietuvą 
 Gyvo maisto guru V.Kulvinskas gimtojoje Lietuvoje nesusivilios cepelinais (nuotraukos) 

JAV lietuviai
JAV mokslininkai
JAV rašytojai
Lady Antebellum

Lady A – amerikiečių kantri grupė iš Nešvilio, susikūrusi 2006 m. Iš viso grupė kol kas yra išleidu šešis studijinius albumus, iš kurių naujausiasis, „747“, buvo išleistas 2014 m. Grupė yra laimėjusi daugybę apdovanojimų, tarp jų – ir septynis Grammy.

2020 m. birželio 11 d. protestų po George Floyd (†46) nužudymo sukūryje grupė pakeitė pavadinimą į "Lady A".

Diskografija 
 Lady Antebellum (2008)
 Need You Now (2010)
 Own the Night (2011)
 On This Winter’s Night (2012)
 Golden (2013)
 747 (2014)

Nuorodos 
 
 

Kantri atlikėjai
Golden

Golden – penktasis studijinis amerikiečių kantri grupės „Lady Antebellum“ albumas, išleistas 2013 m. gegužės 7 d. Albumas susilaukė teigiamų kritikų įvertinimų, kurie gyrė, jog grupė sugrįžo prie savo šaknų. Albumas debiutavo pirmoje „Billboard 200“ topo vietoje.

Dainų sąrašas 

2013 albumai
Kenny Chesney

Kenneth Arnold „Kenny“ Chesney (g. 1968 m. kovo 26 d.) – amerikiečių dainininkas ir dainų autorius. Šiuo metu atlikėjas yra išleidęs šešiolika studijinių albumų ir yra vienas geriausiai parduodamų kantri atlikėjų, kadangi yra parduota virš 30 milijonų jo albųmų visame pasaulyje. Naujausiasis jo albumas, „Cosmic Hallelujah“, buvo išleistas 2016 m. spalį.

Diskografija
 1994: In My Wildest Dreams
 1995: All I Need to Know
 1996: Me and You
 1997: I Will Stand
 1999: Everywhere We Go
 2002: No Shoes, No Shirt, No Problems
 2003: All I Want for Christmas Is a Real Good Tan
 2004: When the Sun Goes Down
 2005: Be as You Are (Songs from an Old Blue Chair)
 2005: The Road and the Radio
 2007: Just Who I Am: Poets & Pirates
 2008: Lucky Old Sun
 2010: Hemingway’s Whiskey
 2012: Welcome to the Fishbowl
 2013: Life on a Rock
 2014: The Big Revival
 2016: Cosmic Hallelujah
 2018: Songs for the Saints
 2020: Here and Now

Nuorodos 
 
 

JAV atlikėjai
Kantri atlikėjai
Life on a Rock

Life on a Rock – penkioliktasis studijinis amerikiečių kantri atlikėjo Kenny Chesney albumas, išleistas 2013 m. balandžio 30 d. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje.

Dainų sąrašas 

2013 albumai
Guy Fawkes kaukė

Gajaus Fokso kaukė () – pagal Gajaus Fokso veidą stilizuota kaukė. Foksas geriausiai žinomas kaip Parako sąmokslo narys, 1605 m. Londone bandęs susprogdinti Lordų rūmus, kad atkurtų katalikų valstybės vadovą. Kaukė naudojama atvaizdui kaip Gajaus Fokso nakčių šventės dalis.

Kaukė vaizduoja veidą su didele šypsena, raudonais skruostais, plačiais ūsais apverstais abiejuose galuose ir plona, vertikalia, smailia barzda. Sukurta iliustratoriaus David Lioyd. Kaukė dar labiau išgarsėjo kaip protesto simbolis po 1982 m. knygos „V for Vendetta“ ir 2006 m. jos kino adaptacijos. Be to, kaukė tapo gerai žinomas internetinės programišių grupės „Anonymous“ simbolis. Kaukė naudota ir įvairiose pasaulio protesto akcijose.

Šaltiniai

Nuorodos 
 Gajaus Fokso Kaukė

Simboliai
Saulius Urbanavičius

Saulius Urbanavičius (g. 1973 m. vasario 1 d. Vilniuje) –  VĮ Registrų centro generalinis direktorius, teisininkas. Buvęs Lietuvos Respublikos specialiųjų tyrimų tarnybos (STT) direktorius.

Biografija 

1995 m. Lietuvos policijos akademijoje įgijo teisės bakalauro laipsnį. 2006 m. Mykolo Romerio universitete įgijo teisės magistro laipsnį.

1994–1999 m. dirbo Vilniaus miesto vyriausiojo policijos komisariato Organizuoto nusikalstamumo tyrimo tarnybos Nusikalstamų susivienijimų kontrolės skyriaus vyresniuoju inspektoriumi.

1999–2012 m. dirbo Lietuvos Respublikos muitinėje: 1999–2002 m. – Muitinės departamento prie Lietuvos Respublikos finansų ministerijos Pažeidimų prevencijos ir tyrimų tarnybos Kovos su kontrabanda skyriaus vyriausiuoju inspektoriumi, viršininko pavaduotoju; 2002–2005 m. – Muitinės kriminalinės tarnybos skyriaus viršininko pavaduotoju, skyriaus viršininku; 2005–2008 m. – Muitinės kriminalinės tarnybos direktoriaus pavaduotoju; 2008–2012 m. buvo Muitinės kriminalinės tarnybos direktorius.

Nuo 2012 m. sausio 30 d. ėjo Specialiųjų tyrimų tarnybos direktoriaus pirmojo pavaduotojo pareigas, jam suteiktas vyriausiojo specialiojo agento tarnybinis rangas.

Nuo 2013 m. kovo 29 d. iki 2018 m. ėjo Specialiųjų tyrimų tarnybos direktoriaus pareigas, jam suteiktas ypatingojo specialiojo agento tarnybinis rangas.

Nuo 2018 m. birželio vadovauja VĮ Registrų centrui.

Apdovanojimai 

 Valstybės apdovanojimas – už nepriekaištingą ir pavyzdingą tarnybinių pareigų atlikimą 2011 m. birželio 10 d. apdovanotas LDK Gedimino ordino Riterio kryžiumi.
 Kiti įvairių žinybų ir organizacijų garbės ženklai ir medaliai.

Šaltiniai 

Lietuvos policininkai
All Time Low

All Time Low – amerikiečių roko grupė iš Baltimorės, susikūrusi 2003 m. Šiuo metu grupė yra išleidusi šešis studijinius albumus. Naujausiasis, „Future Hearts“, buvo išleistas 2015 m. balandį ir debiutavo pirmoje vietoje Jungtinėje Karalystėje.

Grupės nariai 
 Alex Gaskarth – vokalas, gitara, klavišiniai
 Jack Barakat – gitara, papildomi vokalai
 Zack Merrick – bosinė gitara, papildomi vokalai
 Rian Dawson – būgnai, perkusija

Diskografija 
 The Party Scene (2005)
 So Wrong, It’s Right (2007)
 Nothing Personal (2009)
 Dirty Work (2011)
 Don’t Panic (2012)
 Future Hearts (2015)

Nuorodos 
 
 

JAV roko atlikėjai
Future Hearts

Future Hearts – šeštasis studijinis amerikiečių grupės „All Time Low“ albumas, išleistas 2015 m. balandžio 3 d. Albume kartu dainas atlieka Mark Hoppus iš grupės „blink-182“ bei Joel Madden iš grupės „Good Charlotte“. Albumas susilaukė skirtingų kritikų įvertinimų, kurie gyrė naują muzikinę kryptį, tačiau peikė nesuderintą dainų skambesį. Nepaisant to, albumas debiutavo pirmoje Jungtinės Karalystės albumų topo vietoje.

Dainų sąrašas 

2015 albumai
To Be Loved

To Be Loved – aštuntasis studijinis kanadiečių atlikėjo Michael Bublé albumas, išleistas 2013 m. balandžio 22 d. Albumas susilaukė teigiamų kritikų įvertinimų ir debiutavo pirmoje vietoje JAV „Billboard 200“ bei Jungtinės Karalystės albumų topuose.

Dainų sąrašas 

2013 albumai
Save Rock and Roll

Save Rock and Roll – penktasis studijinis amerikiečių roko grupės „Fall Out Boy“ albumas, išleistas 2013 m. balandžio 12 d. Tai – pirmasis grupės albumas, įrašytas po pertraukos nuo muzikos, kurią grupė pradėjo 2009 m. Kartu dainas albume atlieka Foxes, Big Sean, Courtney Love ir Elton John. Kiekvienai albumo dainai buvo sukurtas po vaizdo klipas. Albumas susilaukė teigiamų kritikų įvertinimų. Per pirmąją savaitę vien JAV buvo parduota 154 tūkstančiai kopijų ir jis debiutavo pirmoje „Billboard 200“ topo vietoje.

Dainų sąrašas 

2013 albumai
Fall Out Boy albumai
Varangalas

Varangalas (, ) – miestas Indijoje, Telanganos valstijoje, Dekano plokščiakalnyje. Yra geležinkelio stotis, plentai į Haidarabadą, Bhopalą. Žemės ūkio krašto prekybinis centras (ryžiai, mangai, medvilnė, kviečiai). Tekstilės (medvilnės, audinių, kilimų) pramonė. Veikia Kakatijos universitetas. Yra VII a. Bhadrakali šventykla, XII a. Varangalo tvirtovės liekanos, netoliese yra XII a. Tūkstančio stulpų šventykla, skirta Šivai, Višnui ir Sūrjai.

Istorija 

Varangalas senovėje (~XI–XIII a.) buvo Kakatijos dinastijos sostinė.

Šaltiniai 

Indijos miestai
Septynios sielos

Septynios sielos () – 2008 m. JAV sukurta fantastinė drama. Nors kai kurių kritikų nuomonė apie juostą buvo negatyvi (interneto svetainė Rotten Tomatoes ją vertina vos 27% teigiamų atsiliepimų), ji sulaukė didelės finansinės sėkmės.

Pagrindiniai aktoriai 
 Aktorius – vaidmuo
 Will Smith – Timas Tomasas
 Michael Ealy – Benas Tomasas, Timo brolis ir tikrasis IRS (mokesčių inspekcijos agentas)
 Barry Pepper – Denas Morisas, Timo draugas ir jo testamento vykdytojas
 Rosario Dawson – Emilė Posa, moteris, serganti nepagydoma širdies liga
 Octavia Spencer – Keitė, Emilės slaugė
 Woody Harrelson – Ezra Terneris, aktas mėsos pardavėjas
 Judyann Elder – Holė, vaikų prieglaudos darbuotoja

Turinys 

Timas Tomasas, vairuodamas mašiną ir tuo pačiu rašydamas telefonu žinutę, padaro avariją, kurios metu žūsta 7 žmonės, tarp kurių – ir jo paties žmona.

Praėjus 2 metams ir negalėdamas susitaikyti su savo poelgio pasekmėmis, Timas nusprendžia tapti donoru septyniems žmonėms, dovanodamas jiems taip reikalingus organus po to, kai įvykdys iš anksto suplanuotą savižudybę, o jo vaikystės draugas Denas Morisas įvykdys jo paskutinę valią...

Apdovanojimai 
 „ALMA Awards“ (nominacija) – geriausia aktorė (R. Dawson)
 „Black Reel Awards“ (nominacija) – geriausias režisierius (G. Muccino)
 „Image Awards“ – geriausias aktorius (W. Smith)
 „Image Awards“ – geriausia aktorė (R. Dawson)
 „Image Awards“ (nominacija) – geriausias filmas
 Satelito apdovanojimas (nominacija) – geriausias scenarijus (G. Nieporte)

2008 filmai
JAV filmai
Fantastiniai filmai
Dramos
Anadyrio rajonas

Anadyrio rajonas (, ) – administracinis rajonas Rusijoje, Čiukčių autonominės apygardos pietrytinėje dalyje. Administracinis centras – Anadyris (į sudėtį neįeina).

Geografija 

Iš rytų prieina Beringo jūros Anadyrio įlanka. Prateka Anadyrio upė. Telkšo Elgygytgyno, Raudonasis ežerai.

Istorija 

Anadyrio rajonas su centru Novo Marijinske (dab. Anadyris) įkurtas 1927 m. Nuo 2008 m. Anadyrio ir Beringo rajonai sujungti į Centrinį rajoną, o centru tapo Ugolyje Kopiai. Tačiau po kelių mėnesių grąžintas Anadyrio pavadinimas ir būstinė Anadyryje.

Gyvenvietės 

Didžiausios gyvenvietės:
 Ugolnyje Kopiai (mtg, 3586 gyv.)
 Beringovskis (mtg, 1003)
 Ust Belaja (805)
 Markovas (740)
 Kančalanas (635)
 Vaegis (432)
 Meinypilgynas (406)
 Chatyrka (367)
 Snežnojė (295)
 Alkatvaamas (287)
 Čiuvanskojė (170)
 Lamutskojė (150)
 Krasnojė (73)
 Otrožnas (0)
 Šachtiorskis (0)

Čiukotkos rajonai
Bilibino rajonas

Bilibino rajonas () – administracinis rajonas Rusijoje, Čiukčių autonominės apygardos pietvakarinėje dalyje. Administracinis centras – Bilibinas.

Geografija 

Didelę dalį teritorijos užima Aniujo kalnynas. Teka Omolonas, Didysis ir Mažasis Aniujai, telkšo Ilirnėjaus, Tytylio ežerai.

Istorija 

1930 m. įkurtas Rytų Tundros rajonas, 1961 m. jis pervadintas Bilibino rajonu. Pradžioje rajono centras buvo Osrtovnojuje, vėliau Aniujske, galiausiai – Bilibine.

Gyvenvietės 

Didžiausios gyvenvietės:
 Bilibinas (miestas, 5588 gyv.)
 Omolonas (836)
 Aniujskas (459)
 Ostrovnojus (389)
 Kepervejemas (309)
 Ilirnėjus (274)
 Aliskerovas (1)
 Vesenas (0)
 Dalnas (0)
 Vstrečnas (0)

Čiukotkos rajonai
Čiaūno rajonas

Čiaūno rajonas (, ) – administracinis rajonas Rusijoje, Čiukčių autonominės apygardos šiaurės vakarinėje dalyje. Administracinis centras – Pevekas.

Geografija 

Rajonas yra Rytų Sibiro jūros pakrantėje, aplink Čiaūno užutėkį. Rajonui priklauso Ajono, Routano, Šalaurovo salos. Teka Čiaūnas, Paljavaamas, Ičiuvejemas. Daugiausia plyti pelkėta lyguma, pietuose paviršius kyla į kalnus (1400–1700 m).

Istorija 

Rajonas įkurtas 1930 m. Po TSRS žlugimo užsidarė visos alavo kasyklos, nuo 1991 iki 2002 m. gyventojų skaičius sumažėjo per 22 tūkst. žmonių.

Gyvenvietės 

Didžiausios gyvenvietės:
 Pevekas (miestas, 4724 gyv.)
 Rytkučis (464)
 Ajonas (200)
 Bilingsas (195)
 Janranajus (194)
 Apapelginas (0)
 Baranicha (0)
 Bystras (0)
 Valkumėjus (0)
 Komsomolskis (0)
 Krasnoarmėjskis (0)
 Jūžnas (0)

Čiukotkos rajonai
Ivultino rajonas

Ivultino rajonas (, ) – administracinis rajonas Rusijoje, Čiukčių autonominės apygardos šiaurinėje dalyje. Administracinis centras – Egvekinotas.

Geografija 

Rajonas yra Rytų Sibiro jūros ir Čiukčių jūros pakrantėje, pietryčiuose siekia Beringo jūrą (Kryžiaus įlanką). Priklauso Vrangelio, Heraldo salos. Teka Amguema, Paljavaamas, Kyvekvynas, Kuvetas.

Nutiestas Ivultino–Egvekinoto kelias.

Istorija 

Rajonas įkurtas 1953 m. su centru Egvekinote. 1973 m. iš dalies Ivultino rajono sudarytas Šmito rajonas. 2008 m. Šmito rajonas vėl prijungtas, sudarytas Rytų rajonas. Po kelių mėnesių jam grąžintas Ivultino rajono pavadinimas. 2009 m. Bilingso gyvenvietė atiduota Čiaūno rajonui.

Gyvenvietės 

Didžiausios gyvenvietės:
 Egvekinotas (mtg, 2955 gyv.)
 Ryrkapijus (636)
 Amguema (459)
 Konegrinas (367)
 Šmito Kyšulys (mtg, 238)
 Uelkalis (210)
 Vankaremas (175)
 Nutepelmenas (161)
 Leningradskis (0)
 Ušakovskojė (0)
 Ivultinas (0)

Čiukotkos rajonai
Providenijos rajonas

Providenijos rajonas (, ) – administracinis rajonas Rusijoje, Čiukčių autonominės apygardos rytinėje dalyje. Administracinis centras – Providenija.

Geografija 

Rajonas yra Čiukčių pusiasalio pietuose, prie Beringo jūros ir Anadyrio įlankos. Paviršius kalnuotas, gausu smulkių ežerų, pelkių. Telkšo stambus Ačeno ežeras. Priklauso Arakamčečeno, Ytigrano salos.

Istorija 

Rajonas įkurtas 1957 m.

Gyvenvietės 

Didžiausios gyvenvietės:
 Providenija (mtg, 1993 gyv.)
 Sirenikai (428)
 Novojė Čaplinas (384)
 Enmelenas (329)
 Nunligranas (320)
 Janrakynotas (317)

Čiukotkos rajonai
Čiukčių rajonas

Čiukčių rajonas (, ) – administracinis rajonas Rusijoje, Čiukčių autonominės apygardos rytinėje dalyje. Administracinis centras – Lavrentija.

Geografija 

Rajonas yra Čiukčių pusiasalio šiaurėje, prie Čiukčių jūros. Iš rytų skalauja Beringo jūra, apima Dežniovo kyšulį. Paviršius kalnuotas (700–900 m), pakrantėse driekiasi plačios pelkėtos lygumos. Ilgiausios upės – Čegitunas, Jonajvejemas, Igelkvejemas, Uliuvejemas. Didžiausi ežerai – Jonajus, Koolenis.

Istorija 

Rajonas įkurtas 1927 m. Nuo jo 1957 m. atskirtas Providenijos rajonas.

Gyvenvietės 

Didžiausios gyvenvietės:
 Lavrentija (1388 gyv.)
 Lorinas (1160)
 Uelenas (697)
 Neškanas (675)
 Inčounas (383)
 Enurminas (300)

Tautinė sudėtis: 88,5 % – čiukčiai, 11,1 % – eskimai, 0,4 % – jukagyrai, evenai, čiuvanai, itelmenai.

Čiukotkos rajonai
Algebrinis skaičius

Algebrinis skaičius tai skaičius, kuris yra šaknis bet kokio baigtinio laipsnio polinomo su racionaliaisiais koeficientais. Tokie skaičiai kaip pi, skaičius e yra vadinami transcendentiniais. Algebriniai skaičiai gali būti ir kompleksiniai.

Algebriniai skaičiai yra:
 Visi racionalieji skaičiai nes jie yra lygties  šaknys.
Kai kurie iracionalieji skaičiai:
 ir  yra algebriniai, kadangi jie yra lygčių  ir  šaknys.
Aukso pjūvis  algebrinis skaičius, kadangi yra lygties  sprendinys.

 Skaičių teorija
Paramore (albumas)

Paramore – ketvirtasis studijinis amerikiečių roko grupės „Paramore“ albumas, išleistas 2013 m. balandžio 5 d. Tai – pirmasis grupės albumas, išleistas po to, kai 2010 m. grupę paliko gitaristas Josh Farro ir būgnininkas Zac Farro. Albumas susilaukė teigiamų kritikų įvertinimų, kurie gyrė grupės brandumą ir eksperimentavimą, taip pat Williams vokalinius sugebėjimus. Albumas pasiekė pirmąją vietą Argentinoje, Australijoje, Brazilijoje, Airijoje, Jungtinėje Karalystėje bei JAV.

Dainų sąrašas 

2013 albumai
The 20/20 Experience

The 20/20 Experience – trečiasis studijinis amerikiečių atlikėjo Justin Timberlake albumas, išleistas 2013 m. kovo 15 d. Tai – pirmoji dviejų albumų dalis, kurio tęsinys „The 20/20 Experience – 2 of 2“ buvo išleistas po keleto mėnesių. Albumas susilaukė teigiamų kritikų įvertinimų, kurie gyrė įvairesnį dainų skambesį, nei ankstesniuose albumuose. Per pirmąją savaitę vien JAV buvo parduota 968 tūkstančiai kopijų ir jis debiutavo pirmoje „Billboard 200“ bei Jungtinės Karalystės topo vietoje. Tai buvo antrasis Timberlake albumas, pasiekęs pirmąją vietą JAV bei trečiasis, pasiekęs pirmąją Jungtinėje Karalystėje. „The 20/20 Experience“ tapo geriausiai parduodamu 2013 m. albumu.

Dainų sąrašas 

2013 albumai
What About Now

What About Now – dvyliktasis studijinis amerikiečių roko grupės „Bon Jovi“ albumas, išleistas 2013 m. kovo 8 d. Tai – paskutinis grupės albumas, kuriame groja gitaristas Richie Sambora, vėliau, 2013 m., palikęs grupę. Nepaisant gan vidutiniškų kritikų įvertinimų, vien JAV per pirmąją savaitę buvo parduota 101 tūkstantis kopijų ir albumas debiutavo pirmoje „Billboard 200“ topo vietoje. Tai – trečiasis grupės albumas iš eilės pasiekęs pirmąją vietą šalyje ir penktasis apskritai.

Dainų sąrašas 

2013 albumai
Bon Jovi albumai
Bruno Mars

Peter Gene Hernandez (g. 1985 m. spalio 8 d.), geriau žinomas sceniniu pseudonimu Bruno Mars – amerikiečių atlikėjas, dainų autorius, įrašų prodiuseris, įgarsintojas ir choreografas, kilęs iš Honolulu miesto Havajuose. Išgarsėjo 2009 m. kartu su B.o. B įrašęs dainą „Nothin' on You“ ir su Travie McCoy įrašęs „Billionaire“. 2010 m. buvo išleistas debiutinis atlikėjo albumas „Doo-Wops & Hooligans“. Antrasis albumas, „Unorthodox Jukebox“, buvo išleistas 2012 m. ir pasiekė pirmąją vietą JAV.

Diskografija 
 Doo-Wops & Hooligans (2010)
 Unorthodox Jukebox (2012)

Nuorodos 
 
 

JAV atlikėjai
Antonov An-178

Antonov An-178 – trumpų distancijų, vidutinės talpos karinis transportinis lėktuvas, gaminamas Ukrainos kompanijos Antonov. Sukurtas jau pagaminto Antonov An-148 pagrindu. 

Planai kurti tokį lėktuvą buvo pristatyti 2010 m. vasario 5 d. Tikimasi, kad jis pakeis morališkai pasenusius Antonov An-12, Antonov An-26 ir Antonov An-32 modelius. Šis modelis konkuruos su Alenia C-27J Spartan, EADS CASA C-295, Lockheed Martin C-130J Super Hercules, Embraer KC-390 ir UAC/HAL Il-214 orlaiviais.

Kompanija planuoja pagaminti apie 200 An-178 orlaivių.

Orlaivis visuomenei buvo pristatytas 2015 m. balandžio 16 d. Kijeve.

Šaltiniai 

Antonov orlaiviai
Unorthodox Jukebox

Unorthodox Jukebox – antrasis studijinis amerikiečių atlikėjo Bruno Mars albumas, išleistas 2012 m. gruodžio 7 d. Albume skambančiose dainose gausu regio, roko, soul ir disko elementų. Albumas susilaukė teigiamų kritikų įvertinimų, kurie gyrė albumą dėl sugebėjimo išlaikyti tokią pačią kokybę, kaip ir ankstesniajame atlikėjo albume. Per pirmąją savaitę vien JAV buvo parduota 192 tūkstančiai albumo kopijų ir jis pasiekė pirmąją vietą „Billboard 200“ tope. Taip pat pirmąją vietą jis pasiekė Australijoje, Kanadoje, Šveicarijoje bei Jungtinėje Karalystėje. Albumas tapo ketvirtu geriausiai parduodamu 2013 m. albumu ir bei laimėjo Grammy apdovanojimą už geriausią vokalinio pop albumą. Pirmasis singlas „Locked Out of Heaven“ pasiekė pirmąją vietą „Billboard Hot 100“ tope ir toje vietoje išbuvo šešias savaites.

Dainų sąrašas 

2012 albumai
2015 m. Malaizijos Grand Prix

2015 m. Malaizijos Grand Prix – antrosios 2015 m. Formulės 1 sezono lenktynės. Jos vyko kovo 27-29 dienomis. Tai buvo 17-tas Malaizijos GP.

L. Hamilton kvalifikacijoje laimėjo savo 40-ąją pole poziciją. Nepaisant to, lenktynes sugebėjo laimėti antras startavęs vokietis Sebastian Vettel – tai buvo pirmoji Ferrari pergalė nuo 2013 m. Ispanijos Grand Prix.

Klasifikacijos

Kvalifikacija 

Pastabos
 — Romain Grosjean gavo 2 starto pozicijų baudą dėl neteisingo išvažiavimo iš techninio aptarnavimo zonos.
 — Roberto Merhi ir Will Stevens gavo leidimus iš teisėjų startuoti lenktynėse.

Lenktynės

Įskaitos po lenktynių 

Lenktynininkų įskaita

Komandų įskaita

 Pastaba: Pateikti tik 5 geriausi rezultatai.

Šaltiniai 

Formulės 1 Grand Prix
2015 sporte
Mumford & Sons

Mumford & Sons – britų roko grupė iš Londono, susikūrusi 2007 m. Šiuo metu grupė yra išleidusi tris studijinius albumus: „Sigh No More“ (2009), „Babel“ (2012), „Wilder Mind“ (2015) ir „Delta“ (2018).

Grupės nariai 
 Marcus Mumford – vokalas, gitara, būgnai
 Ben Lovett – vokalas, klavišiniai, pianinas, akordeonas
 Winston Marshall – vokalas, bandža, gitara, dobro
 Ted Dwane – vokalas, bosinė gitara

Diskografija 
 Sigh No More (2009)
 Babel (2012)
 Wilder Mind (2015)
Delta (2018)

Nuorodos 
 
 

Anglijos roko atlikėjai
Babel

Babel – antrasis studijinis britų grupės „Mumford & Sons“ albumas, išleistas 2012 m. rugsėjo 21 d. Albumas susilaukė teigiamų kritikų įvertinimų ir debiutavo pirmose „Billboard 200“ bei Jungtinės Karalystės topų vietose. Albumas laimėjo Grammy apdovanojimą už geriausią metų albumą.

Dainų sąrašas 

2012 albumai
Josh Groban

Joshua Winslow „Josh“ Groban (g. 1981 m. vasario 27 d.) – amerikiečių atlikėjas, dainų autorius, aktorius bei įrašų prodiuseris. Atlikėjas yra išleidęs septynis albumus, iš kurių naujausiasis, „Stages“, buvo išleistas 2015 m. balandį. Pirmieji keturi Groban albumai yra tapę multi-platininiais ir 2007 m. jis net tapo geriausiai parduodamu atlikėju JAV, pardavęs 22.3 milijonus įrašų šalyje. Iš viso atlikėjas visame pasaulyje yra pardavęs daugiau nei 25 milijonus įrašų.

Diskografija 
 Josh Groban (2001)
 Closer (2003)
 Awake (2006)
 Noël (2007)
 Illuminations (2010)
 All That Echoes (2013)
 Stages (2015)

Nuorodos 
 
 
 

JAV dainininkai
All That Echoes

All That Echoes – šeštasis studijinis amerikiečių atlikėjo Josh Groban albumas, išleistas 2013 m. vasario 5 d. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje.

Dainų sąrašas 

2013 albumai
2015 m. Kinijos Grand Prix

2015 m. Kinijos Grand Prix – 3-iosios Formulės 1 2015 m. sezono lenktynės. Jos vyko balandžio 10-12 dienomis Shanghai trasoje. Tai buvo 12-tos Kinijos GP lenktynės. Startavęs iš pole pozicijos lenktynes laimėjo britas Lewis Hamilton.

Klasifikacijos

Kvalifikacija

Lenktynės 

Pastabos
 – Jenson Button finišavo 13-tas, tačiau po lenktynių gavo 5 s baudą už avariją su Pastor Maldonado.
 – Roberto Merhi po lenktynių gavo 5 s baudą už per lėtai įveiktus ratus esant SA stadijai.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
Kinijos sportas
Vasilevičai

Vasilevičai (, ) – miestas pietryčių Gudijoje, Gomelio srityje, Rečycos rajone, 54 km į vakarus nuo Rečycos. Stotis prie Gomelio–Kalinkavičų geležinkelio linijos. Kasamos durpės.

Istorija 

Gyvenvietė LDK rašytiniuose šaltiniuose minima nuo XV a. Vasilevičuose 1795 m. pastatyta cerkvė. 1886 m. pasiekė geležinkelis. Tarybiniais metais pradėta durpių gavyba. 1971 m. Vasilevičams suteiktas miesto statusas.

Šaltiniai 

Gomelio srities miestai
Olimpo nacionalinis parkas

Olimpo nacionalinis parkas () – saugoma gamtos teritorija Jungtinių Amerikos Valstijų šiaurės vakaruose, Vašingtono valstijoje, Olimpo pusiasalyje. Parkas dalinamas į 4 svarbiausias dalis: Ramiojo vandenyno krantą, kalnų dalį, vakarinį drėgnąjį vidutinių platumų mišką ir rytinę sausų miškų dalį.

JAV prezidentas Teodoras Ruzveltas 1909 m. kovo 2 d. įkūrė Olimpo kalno valstybinį paminklą. 1938 m. Franklinas Ruzveltas teritorijoje įkūrė nacionalinį parką. 1981 m. šis parkas įtrauktas į UNESCO paveldo sąrašą. 1988 m. šalies kongresas 95 procentus parko teritorijos pripažino Olimpo laukyme.

Šaltiniai 

JAV nacionaliniai parkai
2015 m. Bahreino Grand Prix

2015 m. Bahreino Grand Prix – ketvirtosios 2015 m. Formulės 1 sezono lenktynės. Jos vyko balandžio 17-19 dienomis. Tai buvo 11-tasis Bahreino GP.

Klasifikacija

Kvalifikacija

Lenktynės

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
Paul Simon

Paul Frederic Simon (g. 1941 m. spalio 13 d.) – amerikiečių muzikantas, dainininkas bei dainų autorius. Atlikėjas išgarsėjo 1964 m., kartu su Art Garfunkel įkūręs grupę „Simon & Garfunkel“. Simon parašė beveik visas grupės dainas, įskaitant tris JAV pirmąją vietą pasiekusius singlus „The Sound of Silence“, „Mrs. Robinson“ ir „Bridge Over Troubled Water“. 1970 m., savo populiarumo viršunėje, grupė išsiskyrė ir Simon pradėjo solinę karjerą, per sekančius penkerius metus išleidęs tris itin sėkmingus albumus. Iš viso atlikėjas yra išleidęs trylika studijinių albumų.

Simon yra laimėjęs 12 Grammy apdovanojimų, įskaitant ir Grammy už gyvenimo pasiekimus. 2001 m. jis buvo įtrauktas į Rokenrolo šlovės muziejų, o 2006 m. „Time“ žurnalas jį išrinko vienu iš „100 žmonių, kurie padėjo suformuoti pasaulį“. 2011 m. Rolling Stone žurnalas Simon išrinko vienu iš geriausių pasaulio gitaristų, skirdami jam 93-ąją vietą.

Diskografija 
 The Paul Simon Songbook (1965)
 Paul Simon (1972)
 There Goes Rhymin' Simon (1973)
 Still Crazy After All These Years (1975)
 One-Trick Pony (1980)
 Hearts and Bones (1983)
 Graceland (1986)
 The Rhythm of the Saints (1990)
 Songs from The Capeman (1997)
 You’re the One (2000)
 Surprise (2006)
 So Beautiful or So What (2011)
 Stranger to Stranger (2016)

Nuorodos 
 
 

JAV dainininkai
Gary Allan

Gary Allan Herzberg (g. 1967 m. gruodžio 5 d.), geriau žinomas kaip tiesiog Gary Allan – amerikiečių kantri atlikėjas. Savo karjerą pradėjo 1996 m., išleidęs dainą „Her Man“, o vėliau albumą „Used Heart for Sale“, kurie susilaukė nemažo pasisekimo. Šiuo metu atlikėjas yra išleidęs devynis studijinius albumus, iš kurių naujausiasis, „Set You Free“, buvo išleistas 2013 m. sausį ir debiutavo pirmoje „Billboard 200“ topo vietoje.

Diskografija 
 Used Heart for Sale (1996)
 It Would Be You (1998)
 Smoke Rings in the Dark (1999)
 Alright Guy (2001)
 See If I Care (2003)
 Tough All Over (2005)
 Greatest Hits (2007)
 Living Hard (2007)
 Get Off on the Pain (2010)
 Icon (2012)
 Set You Free (2013)

Nuorodos 
 
 

JAV dainininkai
Kantri atlikėjai
Set You Free

Set You Free – devintasis studijinis amerikiečių kantri atlikėjo Gary Allan albumas, išleistas 2013 m. sausio 22 d. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje, tapdamas pirmuoju atlikėjo albumu, pasiekusiu pirmąją vietą šalyje.

Dainų sąrašas 

2013 albumai
ASAP Rocky

Rakim Mayers (g. 1988 m. spalio 3 d.), geriau žinomas kaip A$AP Rocky – amerikiečių reperis iš Harlemo. Atlikėjas vysto tiek solinę karjerą, tiek kartu su grupe „ASAP Mob“. Savo debiutinį įrašų rinkinį („mixtape“) „Live. Love. ASAP“ jis išleido 2011 m. ir susilaukė didelio kritikų palaikymo. Debiutinis ASAP Rocky albumas „Long. Live. ASAP“ buvo išleistas 2013 m. ir debiutavo pirmoje „Billboard 200“ topo vietoje. 2015 m. gegužę buvo išleistas antrasis albumas, „At. Long. Last. ASAP“, taip pat pasiekęs pirmąją vietą tope.

Diskografija 
 Live. Love. ASAP (2011)
 Long. Live. ASAP (2013)
 At. Long. Last. ASAP (2015)
Testing (2018)

Nuorodos 
 
 

JAV dainininkai
Hiphopo atlikėjai
Olimpo kalnas (Vašingtonas)

Olimpo kalnas () – aukščiausia Olimpo kalnyno viršukalnė JAV Vašingtono valstijos vakarinėje dalyje. Kalnas yra Olimpo nacionalinio parko centre. Olimpo kalno aukštis siekia 2 430 m.

Dėl stiprių sniego audrų ir lavinų šiame kalne yra nemažai ledynų. Iš jų ilgiausias yra 4,93 km ilgio, didžiausias 5,31 km² ploto.

Pirmą kartą išžvalgytas šis kalnas buvo 1774 m. ispanų keliautojo Juan José Pérez Hernández. Teigiama, kad tai buvo pirmasis kartas, kai europietis žvalgė geografinį objektą Vašingtono valstijoje.

JAV prezidentas Teodoras Ruzveltas 1909 m. kovo 2 d. įkūrė Olimpo kalno valstybinį paminklą. 1938 m. Franklinas Ruzveltas teritorijoje įkūrė nacionalinį parką. 1981 m. šis parkas įtrauktas į UNESCO paveldo sąrašą. 1988 m. šalies kongresas 95 procentus parko teritorijos pripažino Olimpo laukyme.

Šaltiniai 

JAV kalnai
Antonov

Antonov () – Ukrainos orlaivių gamintojas. Ši įmonė specializuojasi ypač didelių orlaivių gamyboje. Iš viso „Antonov“ pagamino virš 22 000 orlaivių.

1946 m. įmonę įkūrė lėktuvų konstruktorius, mokslų daktaras Olegas Antonovas.

Vienu sėkmingiausiu kompanijos kūriniu tapo 1947 m. pagamintas biplanas „Antonov An-2“. Jis gamintas iki 2002 m. ir iš viso buvo pagaminta apie 18 000 vienetų.

1988 m. buvo sukurtas orlaivis „Antonov An-225“. Tokio lėktuvo statybos priežastis buvo transporto sistemos kūrimas, skirtos daugkartinio panaudojimo kosminio laivo „Buran“ projektui. Pagrindinė „An-225“ paskirtis – skirtingų raketų nešėjų bei kosminio laivo komponentų transportavimas iš gamybos ir surinkimo vietų į paleidimo vietą. Taip pat lėktuvas buvo skirtas daugkartinio panaudojimo kosminio laivo pargabenimui į kosmodromą tais atvejais, kai erdvėlaivis nusileidžia atsarginiuose oro uostuose.

Lėktuvas „An-225“ buvo sunkiausias ir didžiausios keliamosios galios lėktuvas, pakilęs į orą. Vienintelis lėktuvas, pagal sparnų plotį lenkiantis „An-225“ yra „Hughes H-4 Spruce Goose“, kuris į orą pakilo tik vieną kartą.

Šis lėktuvas pasiekė daug pasaulio rekordų, tarp kurių ir keliamoji galia. 1989 m. kovo 22 d. lėktuvas atliko unikalų skrydį su 156,3 t svorio kroviniu, kurio metu buvo pagerinti 110 aviacijos rekordų. 2009 m. rugpjūčio 16 d. šis orlaivis perskraidino 18 909 t svorio krovinį ir pasiekė naują pasaulio rekordą.

2022 m. „An-225“, stovėjęs remonto angare Hostomelyje, buvo sunaikintas per Antonovo oro uosto mūšį.

Iki 1960 m. „Antonov“ gamino ir sklandytuvus.

Šaltiniai 

Ukrainos orlaivių gamintojai
Zev Birger

Zev Birger (1926 m. Kaune – 2011 m. Jeruzalėje, Izraelis) – Lietuvos žydų kilmės Izraelio visuomenės veikėjas, politikas, sionistas.

Biografija 

Gimė 1926 m. Kaune, Pinchas Birger ir Feiga Tzippora Kaplan šeimoje. 1940 m. buvo vienas iš Zionų sūnų organizacijos įkūrėjų. Naciams okupavus Lietuvą su šeima buvo uždarytas į Kauno getą, kur platino pogrindinę spaudą. 1944 m. išvežtas į Štuthofo koncentracijos stovyklą, vėliau į Dachau koncentracijos stovyklą, dirbo lėktuvų gamykloje. 1945 m. balandžio 27 d. buvo išvaduotas JAV karių, kurie jį įdarbino vertėju. 1947 m. su žmona emigravo į Izraelį, tarnavo Izraelio kariuomenėje, dalyvavo Izraelio nepriklausomybės kare. Baigęs tarnybą pradėjo dirbti muitinės departamente. 1967 m. pradėjo dirbti Izraelio industrijos, prekybos ir darbo ministerijoje. Buvo vienas iš Sam Spiegel filmų ir televizijos mokyklos įkūrėjų. Nuo 1982 m. dirbo Jeruzalės miesto savivaldybėje, buvo atsakingas už turizmo plėtojimą. Mirė 2011 m. Jeruzalėje.

Nuorodos 

 Asmeninis tinklalapis (ang.)

Sionistai
Izraelio politikai
Planimetrija

Planimetrija ( – „plokštuma“,  – „matuoju“) – euklidinės geometrijos skyrius, nagrinėjantis geometrines figūras plokštumoje.

Planimetrijos pagrindai pirmą kartą sistemingai buvo pateikti III a. pr. m. e. Euklido darbe „Pradmenys“.

Pagrindinės planimetrijos sąvokos 

 Taškas
 Tiesė
 Keturkampis
 Trapecija
 Apskritimas
 Trikampis
 Daugiakampis

Geodezija ir kartografija 

Planimetrinis žemėlapis tai toks, kuriame nėra informacijos apie reljefą.

Geometrija
Geografija
Long. Live. ASAP

Long. Live. A$AP – debiutinis studijinis amerikiečių reperio ASAP Rocky albumas, išleistas 2013 m. sausio 15 d. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje. 2015 m. albumas JAV tapo auksiniu, pardavus virš 500 tūkstančių kopijų.

Dainų sąrašas 

2013 albumai
Debiutiniai albumai
Balticconnector

Balticconnector – dujotiekis tarp Suomijos ir Estijos. Dujotiekis Estijos dalyje bus sujungtas su automagistraliniu dujotiekiu, kuris eina į Latviją ir Inčukalnio dujų saugyklą.

Istorija 
Dujotiekio statybą pasiūlė Suomijos kompanija Gasum. Projekto tikslas – užsitikrinti stabilų gamtinių dujų tiekimą į abi puses. Dujotiekis taip pat veiktų kaip planuojamo regioninio Suomijos-Estijos suskystintų gamtinių dujų terminalo dalis. 2007 m. atlikta projekto galimybių studija. Projektą  planuotą iki 2018 m. išleidžiant 187 milijonus €. Vėliau statybų pradžios darbai buvo atidėti iki 2018 m. vasaros, o visa statybų kaina išaugo iki 300 mln. Eur.

2020 m. sausio 1 d. pradėta dujotiekio eksploatacija.

Šaltiniai 

Estijos dujotiekiai
Suomijos dujotiekiai
Shawn Mendes

Shawn Peter Raul Mendes (g. 1998 m. rugpjūčio 8 d.) – kanadiečių dainininkas. Savo karjerą pradėjo 2013 m., keldamas savo atliekamus koverius į vaizdo įrašų tinklą Vine. Tais pačiais metais jis pasirašė kontraktą su Island Records įrašų kompanija. Debiutinis Mendes albumas „Handwritten“ buvo išleistas 2015 m. balandį ir pasiekė pirmąją vietą Kanadoje ir JAV. Atlikėjo albumas „Illuminate“ buvo išleistas 2016 m. rugsėjį ir pasiekė JAV reitingų viršūnę. 2018 m. buvo išleistas ir trečiasis, naujausias albumas pavadinimu "Shawn Mendes".

Diskografija 
 Handwritten (2015)
 Illuminate (2016)
 Shawn Mendes (2018)
Wonder (2020)

Nuorodos 
  (anglų k.)
 

Kanados dainininkai
Saldymedis (filmas)

Saldymedis () – 1979 m. Italijoje sukurta komedija.

Pagrindiniai aktoriai 
 Christian De Sica 
 Barbara Bouchet – Rafaela
 Enzo Cannavale
 Gigi Ballista
 Massimo Anzellotti
 Christiana Borghi
 Diego Cappuccio

Turinys 

Dvi universiteto studentų grupės, konkuruojančios tarpusavyje įvairiais būdais, prieš išleistuves nusprendžia susirungti ir teatro scenoje, parengdami savo programas: vieni vaidinimą, kiti – pasirodymą su dainomis...

1979 filmai
Italijos filmai
Komedijos
Handwritten

Handwritten – debiutinis studijinis kanadiečių atlikėjo Shawn Mendes albumas, išleistas 2015 m. balandžio 14 d. Albumas susilaukė teigiamų kritikų įvertinimų ir per pirmąją savaitę vien JAV buvo parduota 119 tūkstančių kopijų. Albumas pasiekė pirmąsias „Billboard 200“ ir Kanados albumų topo vietas. Mendes tapo jauniausiu atlikėju, pasiekusiu pirmąją vietą tope, nuo Justin Bieber, kurio albumas „My World 2.0“ buvo išleistas 2010 m.

Dainų sąrašas 

2015 albumai
Debiutiniai albumai
Chris Tomlin

Christopher Dwayne Tomlin (g. 1972 m. gegužės 4 d.) – amerikiečių krikščioniškos muzikos atlikėjas, dainų autorius bei maldininkas. Iš viso yra išleidęs 10 albumų ir pardavęs virš 30 milijonų įrašų. 2013 m. išleistas albumas „Burning Lights“ pasiekė pirmąją vietą „Billboard 200“ tope, tapdamas ketvirtuoju krikščioniškuoju albumu, pasiekusiu pirmąją vietą.

Diskografija 
 Inside Your Love (1995)
 Authentic (1998)
 Too Much Free Time (1998)
 The Noise We Make (2001)
 Not to Us (2002)
 Arriving (2004)
 See the Morning (2006)
 Hello Love (2008)
 And If Our God Is for Us… (2010)
 Burning Lights (2013)
 Love Ran Red (2014)

JAV atlikėjai
Krikščioniškos muzikos atlikėjai
Burning Lights

Burning Lights – septintasis studijinis amerikiečių krikščioniškos muzikos atlikėjo Chris Tomlin albumas, išleistas 2013 m. sausio 8 d. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje, tapdamas ketvirtuoju krikščioniškos muzikos albumu, pasiekusiu pirmąją vietą.

Dainų sąrašas 

2013 albumai
Red

Red – ketvirtasis studijinis amerikiečių atlikėjos Taylor Swift albumas, išleistas 2012 m. spalio 22 d. Šiame albume atlikėja pradėjo daugiau eksperimentuoti su skirtingais žanrais, todėl albume daugiau pop, poproko elementų. Albumas susilaukė teigiamų kritikų įvertinimų ir buvo gausiai perkamas. Jis debiutavo pirmoje „Billboard 200“ topo vietoje, per pirmą savaitę vien JAV parduodant 1.21 milijoną kopijų. Tai buvo trečiasis didžiausias moters debiutas ir greičiausiai parduodamas albumas per daugiau nei dešimtmetį. Albumas taip pat buvo pirmasis Taylor Swift albumas, pasiekęs pirmąją vietą Jungtinėje Karalystėje, taip pat pasiekė aukščiausiąją vietą Australijoje, Kanadoje, Airijoje ir Naujojoje Zelandijoje. „Red“ tapo geriausiai parduodamu 2012 m. albumu.

Dainų sąrašas 

2012 albumai
Lietuvos–Latvijos dujotiekis

Lietuvos–Latvijos dujotiekis – tarpvalstybinė dujotiekių jungtis tarp Lietuvos ir Latvijos.

Istorija 
Dujotiekis pradėjo veikti 1962 m. Dujotiekis nuo Lietuvos sienos iki Iecavos yra seniausias dujotiekis Latvijoje. 2013 m. dujotiekio pajėgumai išplėsti. Iš Lietuvos į Latvijos pusę dujų tiekimo galimybės padidėjo iki 6,48 mln. m³/parą, o iš Latvijos į Lietuvą – iki 6,24 mln. m³/parą. Atnaujinimo projekto vertė – 29,6 milijonai €. Buvo planuojama išplėstų pajėgumų eksploatacijos pradžia – 2019–2020 m., bet vėliau projektas atidėtas iki 2024 m. Lietuvai tai vienintelis dujotiekis, kuris suteikia galimybę naudotis Inčukalno dujų saugykla.

Šaltiniai 

Lietuvos dujotiekiai
Latvijos dujotiekiai
Minsko-Kaliningrado dujotiekis

Minsko-Kaliningrado dujotiekis – magistralinis dujotiekis, kuris jungia Baltarusijos sostinę Minską ir Rusijos uostamiestį Kaliningradą. Dujotiekis tranzitu eina per Lietuvą. Vienintelis žemyninis dujotiekis, jungiantis Kaliningrado sritį su likusia Rusijos dalimi.

Lietuva yra pasirašiu gamtinių dujų tranzito sutartį su Rusijos Gazprom ir įsipareigojusi nepertraukiamą tiekimą į Kaliningrado sritį iki 2025 m.

Istorija 
Pirmosios gamtinės dujos pradėtos eksportuoti į Lietuvą 1960 m. atidarius istorinį dujotiekį Dašava–Minskas, kuomet šalis buvo aprūpinama gamtinėmis dujomis iš Ukrainoje esančių telkinių. Dujų gavybai Ukrainai sumažėjus, Tarybų Sąjunga priėmė sprendimą Lietuvą aprūpinti rusiškos kilmės dujomis. 1985 m. atidarytas dujotiekis Šiaurės švytėjimas, kuris Sibiro gamtines dujas pradėjo tiekti į Rytų Europą. Nors Lietuva galėjo būti aprūpinama jau egzistuojančiomis sistemomis, kurios buvo pastatytos tiesiant Dašava–Minskas, tačiau Kaliningrado sritis neturėjo išvystytos sistemos tiekti rusiškas dujas, todėl nuspręsta nutiesti dujotiekį  Minskas–Kaliningradas per Lietuvos teritoriją.

2004 m. dujotiekis remontuotas ir išplėstas. 2005 m. Gazprom prijungė Krasnoznameskaja dujų kompresorinę stotį, o vėliau ir požeminę dujų saugyklą.

2009 m. pastatyta antroji linija ir dujotiekio pajėgumai išplėsti iki 2,5 milijardų m³ per metus, padidinant pralaidumą iki 480 000 nm³/h. 2012 m. pasiektas didžiausias dešimtmečio metinis tranzitas per Lietuvos dujotiekio dalį – 2,167 milijonai m³.

2016 m. prie dujotiekio prijungta atkarpa į Įsrutį ir Įsručio automatinę dujų skirstymo stotį. 2017 m. prie dujotiekio prijungtos jungtys į Gumbinę ir Tilžę.

Atšaka į Jonavos DDS 
2019 m. modernizuota Jonavos dujų skirstymo stotis. 2021 m. pradėtas dujotiekio atkarpų į Jonavą rekonstrukcijos konkursas. Iki darbų pradžios Jonavos atkarpa turėjo 2,3 mlrd. m³ per metus pajėgumą ir aprūpino didžiausią gamtinių dujų vartotoją Lietuvoje – UAB „Achema“.

Šaltiniai 

Lietuvos dujotiekiai
Rusijos dujotiekiai
Baltarusijos dujotiekiai
Kaliningrado sritis
Dujotiekis Klaipėda-Kuršėnai

Dujotiekis Klaipėda-Kuršėnai – magistralinis dujotiekis Lietuvos teritorijoje, kuris jungia Klaipėdą ir Kuršėnus.

Istorija 
2013 m. Lietuvos vyriausybė pritarė antrosios gijos dujotiekio Klaipėda-Panevėžys trasoje nuo Klaipėdos iki Kuršėnų statybai. Dujotiekio trasa eina per 550 sklypų. Žemės savininkams prieštaraujant dujotiekio statybai, dujotiekio trasoje esantys žemės sklypai eksploatuojami vadovaujantis žemės servitutais, civilinio kodekso nustatytais pagrindais. 2014 m. atplukdyti pirmieji dujotiekio vamzdžiai.

Pagrindinis dujotiekio tikslas – sudaryti sąlygas pilnai išnaudoti Klaipėdos suskystintų gamtinių dujų terminalą. Dujotiekio atšakos eis į Naująją Akmenę, Telšius, Rietavą, Plungę, Palangą, Gargždus.

2015 m. spalio 2 d. įvyko dujotiekio atidarymo ceremonija. Dujotiekio vamzdžiai yra 800 mm skersmens.

Šaltiniai 

Lietuvos dujotiekiai
Nemėžio Šv. Rapolo Kalinausko bažnyčia

Nemėžio Šv. Rapolo Kalinausko bažnyčia – naujai pastatyta katalikų bažnyčia Vilniaus rajone, Nemėžio miestelyje. Pašventinta 2011 m. lapkričio 6 d. arkivyskupo Audrio Bačkio. Pamaldos laikomos lietuvių ir lenkų kalbomis. Nemėžio parapija yra Vilniaus Šv. Teresės (Aušros Vartų) parapijos filialas.

Bažnyčiai suteiktas šventojo, karmelitų vienuolio Rapolo Kalinausko (1835–1907) titulas.

Istorija 

Pastatyti Nemėžyje bažnyčią 2002 m. sumanė kunigas Dariusz Stańczyk. Projektavimo ir kitus susijusius klausimus tvarkė Nemėžio seniūnas Vlodzimiež Sipovič, tuomet buvęs ir Nemėžio bendruomenės pirmininku. Bažnyčia kainavo apie 2 mln. lt. Statinys suprojektuotas pavyzdžiu pasirinkus netoli Gdansko (Lenkija) esančios šv. Tėvo Pijaus parapijos bažnyčią.

Statybos truko 2004–2011 m. Mišios Nemėžio bažnyčioje buvo aukojamos jau trejus metus dar neužbaigus visų darbų. Projektavimo darbus finansavo Nemėžio seniūnija ir Nemėžio bendruomenė. Vilniaus arkivyskupijos kurija savo lėšomis pastatė sienas, uždengė stogą. Vidaus apdailos darbus finansavo Vilniaus Šv. Teresės parapija, tačiau nemažai lėšų paaukojo ir vietos gyventojai.

Šaltiniai

Nuorodos 

 Nemėžyje pašventinta nauja katalikų bažnyčia

Vilniaus rajono bažnyčios
Nemėžis
Skaidiškių Dievo Gailestingumo apaštalės Šv. Faustinos koplyčia

Skaidiškių Dievo Gailestingumo apaštalės Šv. Faustinos koplyčia – koplyčia, esanti Vilniaus rajone, Skaidiškių kaimo senosiose kapinėse, 3 km į šiaurės rytus nuo Rudaminos. Jai suteiktas Šv. Faustinos (katalikų bažnyčios šventosios, vienuolės Helenos Kovalskos) vardas. Priklauso Rudaminos Švč. M. Marijos Gerosios Patarėjos parapijai..

Koplyčios frontoną puošia Gediminaičių stulpai.

Istorija 

XIX a. Skaidiškių kaimas priklausė Rudaminos dvarininkui, caro kariuomenės pulkininkui Suchodolejui. Jis vietos kapinėse pastatė koplyčią, kuri buvo skirta laidojimo reikmėms. XX a. pradžioje šį dvarą nusipirko Vilniaus žemės banke dirbęs Stanislovas Bochvicas (Stanisław Bochwic). Jis mirė 1944 m., buvo palaidotas koplyčioje. Jo šeimos nariai repatriavo į Lenkiją.

Po Antrojo pasaulinio karo dvaro turtas buvo nacionalizuotas, koplyčia uždaryta, tapo apleista. 2001 m. senoji koplyčia buvo atstatyta ir iškilmingai pašventinta, vietos tikinčiųjų bendruomenės sprendimu suteikiant Šv. Faustinos vardą. 

Apverktinos būklės koplyčią atstatyti, paversti ją maldoms derančia vieta nusprendė Lietuvos lenkų sąjungos vietos skyrius. 1997 m. pradėti jos atstatymo darbai. 2001 m. spalio 14 d. koplyčia vyskupo Juozo Tunaičio buvo iškilmingai konsekruota.

2016 m. koplyčiai atliktas vidaus patalpos remontas: perdažytos sienos, sumontuoti elektriniai šildytuvai.

Šaltiniai 

Vilniaus rajono koplyčios
Senoji Pažėrų Švč. Jėzaus Širdies bažnyčia

Pažėrų Švč. Jėzaus Širdies bažnyčia – bažnyčia, stovinti Pažėruose, 5 km į šiaurę nuo Veiverių, prie  kelio. Savo forma primena tradicinį gyvenamąjį namą. Šioje bažnyčioje (ji dar pavadinama „žiemine“) tikintieji renkasi šaltuoju metų laiku.

Kaime taip pat stovi naujai pastatyta bažnyčia tuo pačiu pavadinimu, nuo senosios nutolusi apie 330 m į šiaurę.

Istorija 
Apie 1795 m. pastatyta koplyčia. Ji klebono Jurgio Baltrušaičio rūpesčiu (mirė 1920 m.; palaidotas šventoriuje) 1910 m. dvigubai padidinta, pristatyta zakristija; įkurta parapija.

Architektūra 
Bažnyčia savo forma primena tradicinį gyvenamąjį namą, yra stačiakampio plano, vienabokštė, su trisiene apside ir žema zakristija. Bažnyčia buvo remontuota ir tobulinta ne kartą, dėl ko ilgainiui susiformavo statinys su keturiais skirtingo aukščio tūriais. Šventoriuje – senosios kapinės.

Galerija

Literatūra 
 Marija Ąžuolaitienė, Loreta Vaičienė, Pažėrų parapijai – 100 metų, Kaunas: V3 studija, 2010 m. – ISBN 978-9955-737-60-5

Nuorodos 

 Kauno raj. savivaldybės biblioteka.
 Kauno raj. bažnyčios miestai.net forume
 Pažėrų klebonas Kazimieras Skučas

Kauno rajono bažnyčios
Šiuolaikinio meno centras

Šiuolaikinio meno centras (ŠMC) – meno institucija, įsteigta Lietuvos kultūros ministerijos 1992 m. ŠMC pakeitė Dailės parodų rūmus ir įsikūrė šiems priklausiusiame pastate Vilniuje, Vokiečių g. 2. ŠMC priklauso penkios parodų (bendras plotas viršija 2000 m²) bei viena kino salė. 1997 m. pastate įrengtas Jurgio Mačiūno FLUXUS kabinetas – nuolatinė fluxus darbų paroda, sudaryta iš Gilberto ir Lilos Silvermanų kolekcijos. Nuo 2005 m. leidžiamas periodinis žurnalas „ŠMC/CAC Interviu“.

Nuorodos

Šaltiniai 

Lietuvos meno muziejai
Vilniaus muziejai
Napoleonas Kaunackis

Napoleonas Kaunackis (1914 m., Kivylių dvare, Skuodo vls., Telšių aps., Kauno gub., Rusijos imperija – 1945 m. birželio 4 d. Skirpsčių k., Alsėdžių vls., Telšių aps.) – Lietuvos kariuomenės karininkas, Lietuvos laisvės armijos Žemaičių legiono partizanas.

Baigęs 1931 m. vokišką Klaipėdos Luizės gimnaziją, Vokietijoje studijavo humanitarinius ir karo mokslus. Grįžęs dirbo Lietuvos kariuomenės generaliniame štabe. Pirmosios sovietų okupacijos pradžioje į atsargą buvo išleistas turėdamas kapitono karinį laipsnį.

Artėjant sovietų kariuomenei, 1944 m. iš Kauno persikėlė gyventi pas žmonos gimines į Rotinėnus. Rusams užėmus Žemaitiją, slapstydamasis nuo NKVD kartu su svainiais Jonu Paulausku ir Aleksandru Jonaičiu gyveno nelegaliai, o 1945 m. vasario mėn. išėjo į mišką, įsijungė į Lietuvos laisvės armijos Žemaičių legioną. Vokiečių ir anglų kalbas mokėjęs N. Kauneckas buvo rekomenduotas į legiono štabą ryšiams su užsieniu. Atvykęs į Skirpsčių ūkininko Pociaus sodyboje veikusį štabą, 1945 m. birželio 4 d. pateko į enkavedistų surengtą pasalą. Per susišaudymą buvo sunkiai sužeistas, pateko į saugumiečių rankas ir tardomas buvo nušautas.

Atminimas įamžintas Alsėdžių partizanų laidojimo vietoje 2004 m. pastatytame paminkle.

Šaltiniai 

Lietuvos karininkai
Lietuvos rezistentai